As per the video, Bollywood actor Aamir Khan donated 250 crore to fight aganist COVID-19.
भारत सरकार ने कोरोना वायरस के चलते फैली महामारी से निपटने के लिए एक लाख 70 हज़ार करोड़ रुपये देने का ऐलान किया है. दूसरी तरफ, आम लोग भी इस महामारी से लड़ने के लिए प्रधानमंत्री राहत कोष में अपना योगदान दे रहे हैं. इन सबके बीच सोशल मीडिया पर एक वीडियो वायरल हो रहा है, जिसके ज़रिए दावा किया जा रहा है कि बॉलीवुड अभिनेता आमिर खान ने सरकार को 250 करोड़ रुपये की मदद राशि दी है., "एक सोशल मीडिया यूजर ने एक वीडियो पोस्ट  करते हुए लिखा, आमिर खान ने 250 करोड़ की मदद दी. इस वीडियो में देखा जा सकता है कि आमिर खान प्रधानमंत्री नरेंद्र मोदी से हाथ मिला रहे हैं और फिर दोनों बैठकर बात कर रहे हैं. इस वीडियो को खबर लिखे जाने तक 4 लाख 38 हज़ार से ज़्यादा लोग देख चुके हैं.", इंडिया टुडे के एंटी फेक न्यूज वॉर रूम (AFWA) ने पाया कि इस वीडियो के साथ किया जा रहा दावा गलत है. ये वीडियो लगभग 6 साल पुराना है. आमिर खान 23 जून 2014 को प्रधानमंत्री मोदी से मिलने पीएमओ पहुंचे थे., AFWA की पड़ताल, जब हमने कीवर्ड्स की मदद से इस वीडियो को इंटरनेट पर सर्च किया, तो हमें कुछ मीडिया रिपोर्ट्स  मिलीं, जिनके मुताबिक, 23 जून 2014 को बॉलीवुड अभिनेता आमिर खान प्रधानमंत्री नरेंद्र मोदी से मिलने दिल्ली पहुंचे थे., इस आर्टिकल के अनुसार, प्रधानमंत्री कार्यालय ने इस मुलाकात को शिष्टाचार भेंट बताया था. हालांकि आमिर खान अपने साथ अपने टीवी शो सत्यमेव जयते की डीवीडी भी लेकर आए थे., हमें अभिनेता आमिर खान द्वारा किया गया ट्वीट  भी मिला जो उन्होंने 23 जून 2014 को प्रधानमंत्री मोदी को धन्यवाद करते हुए किया था., हमें डीडी न्यूज के यूट्यूब चैनल पर भी इस मुलाकात का वीडियो मिला., इस तरह स्पष्ट है कि इस वायरल वीडियो के साथ किया जा रहा दावा गलत है. ये वीडियो लगभग 6 साल पुराना है., जितने कौवे उतनी बड़ी झूठ, Copyright© 2020 T.V. Today Network Limited. For reprint rights: Syndications Today.
फैक्ट चेक: क्या आमिर खान ने कोरोना से लड़ने को दिए 250 करोड़ रुपये? - Fact check coronavirus lockdown bollywood actor aamir khan donate 250 crore rupees fake news - AajTak